JohanHeinsen/ENO huggingface dataset:
Aalborgs Stifts Adresseavis, 1826-02-16
Fra Pressen i Viborg er udkommen: Haandbog for den læsende Ungdom, 10de Ov lag, 13 Ark stor. Uagtet denne Udgave er forøget, hvad Udtoget af Geographien og Retskrivningslæren angaaer, sælges den dog, som forhen, i Materie, for 3 Rbmk. Tegn, eller sammes Værdie i Sølv. Hos mine sædvanlige Commissionærer kan den bestilles. Viborg, den 30te Januari 1826. A. F. Just.
Aalborgs Stifts Adresseavis, 1826-02-16
En Toetage Vindovn anvises til Salg af Addresse-Contoiret.
Aalborgs Stifts Adresseavis, 1826-02-16
Løverdagen den 18de Februarii om Aftenen Kl. 6 holdes Generalforsamling i Selskabet Enigheden. Directionen.
Aalborgs Stifts Adresseavis, 1826-02-16
Etatsraad Lauritz Kjellerups Minde, eller en Samling af de ved hans Jordefærd holdte Taler, og de i Anledning af hans Död i offentlige Blade indrykkede Sörgedigte, er udkommet og faaes med den Afdødes Portrait tilkjöbs hos Boghandler Rottbøll Sadolin for 3 Mk. Exemplaret paa Skrivpapiir og 2 Mk. paa Trykpapiir. Hvad der ved Salget maatte indkomme, er bestemt til velgjörende Gjemed.
Aalborgs Stifts Adresseavis, 1826-02-16
Undertegnede, der har vundet Borgerskab og nedsat sig her Byen som Skomagermester, ønsker sig paa bedste Maade recommenderet til Enhver, som vil forunde mig deres Arbeide. Mit Logis er paa nærværende Tid i Møllergaden. Aalborg den 2den Februarii 1826. Lars C. Svendsen.
Aalborgs Stifts Adresseavis, 1826-02-16
Masker faaes hos Undertegnede: Fine Dame Halvmasker, 2 Mk. 8 s. til 3 Mk. og hele Masker 4 Mk. Stykket. Roedstedt.
Aalborgs Stifts Adresseavis, 1826-02-16
Til førstkommende Paaske Flyttetid kan faaes til Leie Over værelserne i mit Sted paa Apotheker-Toften. Om Leien accorderes med Peder Holst, Aalborg den 16de Februarii 1826. i Slotsgade.
Aalborgs Stifts Adresseavis, 1826-02-16
Proclama. Jfølge Proclama, der bliver læst ved vedkommende Retter, indkaldes herved med 12 Ugers Varsel Alle og Enhver, som maatte have Noget tilgode i Stervboet efter afgangne Sognepræst Anders Lousen Mørch i Lunderager Præstegaard, Dronninglund Sogn, at anmelde og beviisliggjøre deres Fordringer for undertegnede Skifteforvalter. Sæbye, den 11te Februari 1826. Hassing.
Aalborgs Stifts Adresseavis, 1826-02-16
Auctioner. J Følge det Kongelige Rentekammers Ordre, bliver den Niels Christensen forhen tilhørende Gaard, Lemb Søndergaard kaldet, i Hellevad Sogn, af Hartkorn Ager og Egn 4 Tdr. 6 Skpr. 3/4 Alb., stillet til offentlige Auctioner: 1ste Gang Onsdagen den 8de Marts, 2den Gang Onsdagen den 22de Marts, og 3die Gang Fredagen den 7de April næstkommende, hver Dags Formiddag Kl. 10. De 2de første Auctioner holdes paa mit Contoir og den 3die paa Gaarden selv. Conditionerne blive fremlagte ved Auctionerne. Hvilket herved bekjendtgjøres. Bye- og Herredsfoged-Contoiret i Sæbye, den 11te Februari 1826. Hassing.
Aalborgs Stifts Adresseavis, 1826-02-16
Mandagen den 27de denne Maaned, om Eftermiddagen Kl. 3, bliver ved Randers Skibsbrygge afholdt 4de Auction over Chaluppen " Hævneren af Harme", drægtig 11 Commercelæster, med staaende og løbende Redskaber, tilhørende afdøde Skipper Mathiesens Boe. Randers den 3die Februarii 1826. Neckelmann.
Aalborgs Stifts Adresseavis, 1826-02-16
Tirsdagen den 21de Dennes, Formiddag Kl. 10, bliver efter Vedkommendes Begjering ved denne Byes Havn holdet offentlig Auction over circa 350 Tdr. fiin finsk Tjære og circa 47 Tylter 9 og 10 Alens 3 Tommer Fyrreplanker, alt deels paa Stedet, deels paa Hirtsholmen beliggende, tilhørende Capitain Akerwalls med Briggen Neptunus sidstnævnte Sted indstrandede Ladning, hidbragt fra Christinestad i Finland, hvisaarsag altsaa Tjæren befindes af udmærket god Boniter og er fri for Vand og Ureenligheder. Frederikshavn den 5te Februari 1826. Hvass.
Aalborgs Stifts Adresseavis, 1826-02-16
Det Sukkerraffinadeur Barthold v. Spreckelsens Enke, Dorthea Margrethe Deichmann, og forhen afdøde Mands fælleds Boe tilhørende Sted No. 621 paa Søndergade her i Byen, bortsælges ved 3de Auctioner, der afholdes i Stedet selv saaledes: 1ste Auction Tirsdagen den 14de Febr. 1826. 2den Auction Tirsdagen den 21de s. M. 3die Auction Tirsdagen den 28de f. M. hver Dags Formiddag Kl. 10 slet, efter Conditioner, som paa Auctionsstedet vil blive bekjendtgjorte, og som forinden ere til Eftersyn hos Raadmand og Stiftsrevisor Wølfferdt. Aalborg den 4de Februarii 1826. Schmidt.
Aalborgs Stifts Adresseavis, 1826-02-16
Det Kjøbmand Oluf Christensens Enke Maren Berthelsen og forhen afdøde Mands fælleds Boe tilhørende Leiested No. 306 i Skomagergaden, bortsælges ved 3de Auctioner, hvoraf de 2de første afholdes paa Stadens Raadstue og den 3die i Stedet selv, saaledes: 1ste Auction den 4de Februarii 1826. 2den dito den 11te 3die dito den 18de hver Dags Formiddag Kl. 10 slet. Efter Conditioner, som forinden ere til Eftersyn hos Raadmand og Stiftsrevisor Wølfferdt. Aalborg den 16de Januarii 1826. Schmidt.
Aalborgs Stifts Adresseavis, 1826-02-18
Tyskland. Frankfurt den 25de Januar. Allerede i flere Aar har man her almindelig følt Trangen til en nye Theater bygning. Det Lokale, som hidtil er brugt til Skuespils Opførelse, tilhører Staden, blev bygget 1787, er forældet og især indvendig i en Tilstand, der sandelig ikke gjør det rige og kunstelskende Frankfurt, Forbundsdagens Sæde, Samlingspladsen for saa mange Fremmede fra alle Regioner, nogen Ære, dette har enhver Forstandig allerede i mange Aar indseet; enhver føler hvor let dette kunde afhjælpes, og dog bliver dette ikke afhjulpet. Et Selskab Actiehavere har Theateret i Entreprise, betaler Staden Leie af Theaterbygningen, og maa hvert Aar lægge til, for at dække Deficiten. Derfor, og fordi "mange Hoveder, mange Sind", hvilket Ordsprog ogsaa stadfæster sig, saa kommer det ingen Vei, med det ny Theater. For endelig paa een Gang at afvise alle Jndvendinger, har i disse Dage en af vore anseeligste Borgere, Hr. G. Brentanola Roche, ladet saare hensigtsmæssige Forslag cirkulære imellem Actiehaverne. Denne Gienstand interesserer Frankfurt, og alle de mange, der aarligen besøge denne Stad, mere end alle politiske (der til Slutning løbe ud paa den trøstelige Vished, at Freden bliver ved). Det vilde være uforsvarligt, om Smaahedsaanden, og den evige Befindelse efter noget Bedre, der aldrig kommer, ogsaa denne Gang skulle berøve Frankfurterne den Glæde, istedenfor det tilrøgede Theater, som neppe kan sees paa uden Ærgrelse, at erholde en skjøn ny Bygning. - Forbundsdagens Sessioner have vel formaliter taget deres Begyndelse den 12te Januar, men der blev intet af Betydenhed foretaget. Hr. v. Nagler er vel imidlertid ankommen, men Hr. v. Munch bliver endnu ventet, og førend han er indtruffen turde det neppe komme til nogen Beslutning. Militærkommissionens Beretninger ville udfylde en stor Deel af Forhandlingerne. - Carli & Cols. Fallissement i Augsburg har draget store Tab efter sig. Carli havde endnu 12000 Darmstadtske Lodder at trække paa Rothschild og det til den oprindelige Priis af 96. Nu staae de 82. Differentsen gjør allene for Rothschild et Tab (lu grum cessans) af 24000 Fl. - Ogsaa fra andre Steder har Frankfurt lidt store Tab; man kan antage, at Aaret 1825 har givet alle herværende Huse en skarp Lektion, men alligevel staaer deres Soliditet fast som en Muur, og man hører kun til faa Suspensioner.
Aalborgs Stifts Adresseavis, 1826-02-18
Dysseldorf, den 23de Januar.. Det officielle Regeringsblad i Dysseldorf indeholder følgende Forordning af Erkebiskoppen af Køln, Grev Spiegel: "Det er ved Kjendsgierninger beviist, at i adskillige Menigheder de saakaldte Skydeselskaber og Broderselskaber, eller ogsaa tilfældig stiftede Foreninger af unge Mennesker paa Kirkevielsers og Kirkepatronets Fester, eller ved Processioner, foranstalte høitidelige Optoge, hvorved Religionen bliver nedværdiget, det Hellige latterliggjort, de Troendes Andagt forstyrret, og deres Aand bortdragen fra Gud, som bør være den eeneste Gienstand for Tilbedelse. Man pleier nemlig i flere Menigheder bevæbnet, med klingende Spil og Trommeslag, ofte i en højst latterlig Dragt og med usømmelige Gebærder, at ledsage Sakrammentalprocessionen, endog trænge ind i Kirken selv og under det hellige Messeoffer drage rundt omkring Alteret. Denne Uskilbør ikke længer taales. Vi befale derfor samtlige Sognepræster i vort Erkebispedømme, med Henviisning til Marimilian Henriks Synodaldekreter, og det med personligt Ansvar, under intet Paaskud at taale slige Misbrug og latterlige Optoge, hverken ved Processioner, ejheller i Kirken. Samtlige Sognepræster blive tillige opfordrede, til grundigen at lære de til deres Omhu overladte Troende, hvori Christendommens sande Aand bestaaer, hvilke Egenskaber en Gud behagelig Bøn maa have, og hvad Øjemedet er af de kirkelige Andagtsøvelser; til at indbyde de Broderskaber, som findes i deres Sogne, til i sømmelig Dragt andægtig bedende eller syngende at ledsage Processionerne; samt til at indrette og anordne Andagtsøvelserne og Processionerne saaledes, at Jngen paa nogensomhelst Maade deraf kan tage Forargelse, paa det at ingen Bebreidelse skal træffe vore gudelige Forsamlinger og Andagtsøvelser. 2 Kor. 6, V. 3.
Aalborgs Stifts Adresseavis, 1826-02-18
Tyrkiet. Marseille, 29de Januar. En til Corfu ankommen Skrivelse fra Hr. Colletti, dateret Napoli di Romania den 24de December, melder, at Kolotroni af den Græske Regering var udnævnt til Generalissimus for Armeerne paa Morea, og at han med 8000 Mand havde sat sig i Mars imod Tripoliza, med den Beslutning at tage Staden med Storm. En Skrivelse fra Corfu dateret 3die Januar melder, at et i tolv Timer fra Calamos dertil ankommet Fartøi har overbragt den Efterretning, at Kolokotroni havde indtaget Tripolizza. Dette Steds Garnison (som tidligere Breve angive til 3000 Mand) blev, med Undtagelse af 26 Mennesker, nedsablet. De Græske Orlogsfloder befinde sig endnu ved Mesolongi, som endnu er provianteret for 2 Maaneder. Ogsaa flere Skrivelser fra Syra i Archipelagus af 31te December og fra Smyrna af 3die Januar, stadfæste forestaaende Efterretning og tilføje, at Kolokotroni strax efter Tripolizzas Jndtagelse havde sat sig i Mars mod Patras. Et Corps af 1000 Ryttere og 800 Mand Fodfolk, som Jbrahim Pascha havde afsendt til Salona, er ganske adsplittet af General Gouras. Et andet Egyptisk Corps paa 1500 Mand, som var sendt mod Mesolongi, er ligeledes ved et Udfald af Garnisonen ganske adsplittet.
Aalborgs Stifts Adresseavis, 1826-02-18
General Rosarol, en Mand af store Talenter, er død paa Reisen til Tripolizza. Grækenland taber i ham en kjæk Forsvarer. Antallet paa de Græske regulære Tropper tager hver Dag til. Nu angiver man det til 3000 Mand, og man haaber ved Enden af Marts at bringe deres Antal til 10000 Mand.
Aalborgs Stifts Adresseavis, 1826-02-18
Der siges, at Maurocordato og Colletti ikke meere befinde sig i det lovgivende Raad.
Aalborgs Stifts Adresseavis, 1826-02-18
De Tropper, som holdt Hydra og Spezzia besatte ere overførte til Morea.
Aalborgs Stifts Adresseavis, 1826-02-18
Efter de nøieste Beretninger har Jbrahim Pascha 16000 Mand, den femte Egyptiske Expedition medregnet; deraf var 2100 i Tripoliza og 500 Mand i andre Fæstninger og 10 til 11000 Mand disponible Tropper. Regner man de Tab, som han har lidt ved Tripolizza, Acrata, og i andre Fægtninger, saa maa hans Magt være meget sammensmeltet.
Aalborgs Stifts Adresseavis, 1826-02-18
Over Rusland vil man vide, at nogle Pulker (Regimenter) Kosakker ere paa deres egen Haand gaaet over Pruth fra Bessarabien til Moldau for at slaaes med Tyrkerne.
Aalborgs Stifts Adresseavis, 1826-02-18
Blandinger. Storfyrst Constantin var i den Svenske Statscalender, allerede anført som Russisk Keiser, hvorfor det Ark, hvorpaa dette stod, maatte omtrykkes.
Aalborgs Stifts Adresseavis, 1826-02-18
Handelstidenden har den Efterretning for Søfarende, at paa Skæret Sul, ved Jndløbet til Kongsham, paa Kysten af Bahuslehn i Sverrig, er opført et nyt Sømærke, istedetfor det, som omblæste i 1824, og paa samme Sted. Mærket er 50 Fod høit, firekantet, hvidt malet, med fladt Tag, paa hvis Spidse er befæstet en Kugle og en Jernstang med Flag.
Aalborgs Stifts Adresseavis, 1826-02-18
Fra Bayern sendes Fyrst Feldtmarskal Wrede, og fra Hessendarmstadt Prindsen af Wittgenstein=Berleburg med Lykønskninger til Keiser Nicolaus.
Aalborgs Stifts Adresseavis, 1826-02-18
Den nylig afdøde Russiske Fyrst Romanzow har i sit Testament, blandt andet, bestemt 25000 Rubler, til at lade gamle Russiske Documenter trykke, efter det Russiske Videnskabs=Academies Bestemmelse, til hvilket Pengene efterhaanden udbetales.
Aalborgs Stifts Adresseavis, 1826-02-18
J Gothenborg frøs det Natten imellem den 17de og 18de Januar 27 Grader.
Aalborgs Stifts Adresseavis, 1826-02-18
En ualmindelig Bekjendtgjørelse. Følgende Bekjendtgjørelse fandtes nylig paa Døren af en katholsk Kirke i Jrland: "Bort fra Patrick MDallah!!! Saasom at min Hustru, Madam Bringet MDallag atter er løbet bort med sig selv, og har efterladt mig med hendes 4 smaa Børn, og hendes stakkels gamle blinde Moder, og ingen anden til at passe Huus og Hjem, og jeg hører at hun har givet sig i Slæng med Tim Galgan, den halte Lirendreier, den samme som sad i Hullet for at have staalet Burney Doodleys Hane. Dette til Underretning, at jeg aldrig vil betale en Bid eller Sup for hende eller ham, til noget Menneske eller Dødelig, og at hun gjør bedst i aldrig at vise Mærkerne af hendes ti Tæer, nær mit Huus mere. Patrick MDallad. - NB. Tim gjorde bedst i at blive udenfor mine Enemærker!!!
Aalborgs Stifts Adresseavis, 1826-02-18
Fra Bombay i Ostindien er til England indløbet den ubehagelige Tidende, at Pindarerne, som for nogle faa Aar siden gjorde Englænderne saa mange Bryderier i For Jndien, nu atter med stor Magt have gjort et Jndfald i Provindsen Cutch, og at Regeringen har beordret endeel Tropper ilsomt at marsere did.
Aalborgs Stifts Adresseavis, 1826-02-18
Generalgaptainen i det Spanske Kongerige Arragonien, General Bassecourt, en Franskmand af Fødsel, er ved Døden afgaaet.
Aalborgs Stifts Adresseavis, 1826-02-18
Fra Newyork er et Skib afseilet til Grækenland med en Gave af hundredetusinde Alen Tøier til Klæder for de Græske Koner og Børn.
Aalborgs Stifts Adresseavis, 1826-02-18
Fædrelandet.
Aalborgs Stifts Adresseavis, 1826-02-18
Kjøbenhavn. Ved den offentlig foretagne Trækning af 1ste Klasse af det 77de Kongelige Kjøbenhavnske Klasse=Lotterie blev Mandagen den 13de Februar 1826, overeensstemmende med Planen, udtrukket 13 Nummere, hvilke Tretten Nummere udkom i følgende Orden: 280168-2363 Børsenhalle erklærer sig nu at være authentisk underrettet om: at det engelske Gas-Compagnie, som har paataget sig Kjøbenhavns Belysning, ingenlunde har budet 20000 Rbd., for at blive sin Forpligtelse qvit. Cours den 14de Februari. Hamb. 2 M., a vista 218. Specier. 217. - Specier solgtes til 13 Rbmk. 1/2 s. - Bank-Disconto 5 pC. - Norske Speciessedler pr. 100 Specier 196 Rbd. Sedler. - Svenske Sedler pr. Rdlr. Rigsgjeld 52 1/2 a 53 Rbs. Tegn. - 4 pCt. Kongel. Obligationer (uden Renter) 80 a 80 1/2 Rbd. Sedler. - Dito Dito 73 1/2 a 74 i Bco. - Nationalbank-Obligationer (af Laanet 4de Februar 1820) 101 a 101 1/2 Rbdlr. r. S. - Dito Dito 109 1/2 i Sedler. - 4 pC. uopsigel. Rigsbkobl. Renter pr. 6te Januar 98 Rbdlr. r. S.
Aalborgs Stifts Adresseavis, 1826-02-18
Hamborger Laan af 1819 Bancomark 3000 100 Bco. - Dito Dito Bcomk. 4000 100 Banco. - 6 pC. norsk Laan ved Hambro & Søn 100 1/2 a 101 i Banco. - 4 pC. Dito nye 92 1/2 a 93 i Banco. - Asiatiske Actier 87 a 87 1/2 i Sdlr. - 3 pC. nye danske Obligationer 57 L. Sterling. - 1 L. Sterling beregnet til 14 Bmk.
Aalborgs Stifts Adresseavis, 1826-02-18
Cours: Hamborg den 14de Februari. Bordeaux 25 1/2. - St. Petersborg 8 1/2. London 36. 11. - Cadiz 91 1/2. Lissabon 36 1/2. Amsterdam k. S. 107 3/8. - Kjøbenhavn k. S. 221. - Specier 3/8 D. Disc. 4 1/2.
Aalborgs Stifts Adresseavis, 1826-02-18
Blandinger. Smakkefarten fra Aarhuus til Kallundborg er nu atter aabnet. Dampskibet "Jylland" vil nu ogsaa snart, efter en i Aarhuus erholdt betydelig Reparation og Forbedring, igjen begynde sin ifjor saa hurtig afbrudte Vandring imellem Jylland og Hovedstaden. Efter Sigende vil det ogsaa med det første gjøre en lille Excursion til Randers. (Rand. Avis.)
Aalborgs Stifts Adresseavis, 1826-02-18
Onsdagen den 1ste d. M. udbrød Jldløs i Skipper Veiles Sted i Nysteds Østergade, og ikkun den hurtig tililende Hielp af Byens bekjendte gode Brandmandskab, som og andre Tililende, der med stor Fare besteeg det Tag, hvori Jlden luede, gjorde det muligt, at see denne Ulykke hindret i dens videre Fremgang. Det er klart, at Jlden er paasat; men af hvem vides endnu ikke. Stedets Politimester, som ved Jldebranden var tilstede, optog strax efter at Jlden var dæmpet Forhør over adskillige Personer; men Gierningsmanden har dog ei derved været at opdage. Byens Jndbyggere ere rimeligviis meget urolige, da de befrygte Gjentagelse af den paabegyndte, men for denne Gang mislykkede Brandstiftelse.
Aalborgs Stifts Adresseavis, 1826-02-18
En Person, som ganske nylig er kommen hjem fra Rendsborg Fæstning, hvor han har været hensat for begaaet Tyverie, stial i forrige Uge et Lommeuhr i Maribo, blev strax paagreben og er saaledes paa Veien til nyt Slaveri.
Aalborgs Stifts Adresseavis, 1826-02-18
Lollands-Falsters Stifts Capitels-Taxt for 1825 Aalholms og Maribo Amter: Hvede 2 Rbd. 5 Mk. 6 s.; Rug 2 Rbd. 1 Mk. 14 s.; Byg 2 Rbd. 7 s.; Havre 1 Rbd. 15 s.; hvide Ærter 2 Rbd. 1 Mk. 7 s.; graa Ærter 2 Rbd. 1 Mk. pr. Tønde. Halsted Amt: Hvede 3 Rbd. 1 s.; Rug 2 Rbd. 1 Mk. 12 s.; Byg 2 Rbd. 1 Mk. 2 s.; Havre 1 Rbd. 13 s.; hvide Ærter 2 Rbd. 1 Mk. 4 s.; graa Ærter 2 Rbd. 13 s. pr. Tønde. Nykjøbing Amt: Hvede 2 Rbd. 5 Mk. 11 s.; Rug 2 Rbd. 2 Mk. 9 s.; Byg 2 Rbd. 1 Mk. 3 s.; Havre 1 Rbd. 1 Mk. 7 s.; hvide Ærter 2 Rbd. 2 Mk. 4 s.; graa Ærter 2 Rbd. 1 Mk. 11 s. pr. Tønde. Alt i Sedler og Tegn.
Aalborgs Stifts Adresseavis, 1826-02-18
(Forlangt Jndrykkelse.) Efter gammelt Sagn gaves der i Oldtiden Ønskehatte, som havde den Virkning, at Enhver der havde saadan en paa, fik strax ethvert Ønske opfyldt. Havde hiin Ønsker i Aalborgs Jydske Efterretninger No. 17 havt en af disse, saa havde allerede Taxten for Spekhøkerne i Aalborg været sat; men det som mere er, havde de, med lovligt Borgerskab her i Byen boende Spekhøkere været forsynede med en saadan Hat, saa havde forlængst et Laug været oprettet for dem, og hvorved de mangfoldige, som uberettiget drive denne Næring, vilde blevet nødt til at have valgt sig en anden. Men desværre, samtlige vore Ønsker blive saa sjeldent opfyldte, og stundom due de heller ikke meget. Det vilde ogsaa være meget ønskeligt, om det kunde bestemmes, hvormeget Landmanden maatte lade sig betale for 1 Pund Smør, 1 Snees Æg &c., thi da kunde Taxten for Spekhøkere, sættes saa temmelig rigtig. Kan Ønskeren godtgjøre, at have maattet betale 24 s. for 1 Pund Smør og 40 sk. for 1 Snees Æg, som Spekhøkerne har indkjøbt for det Halve, saa anmelde han det for Byens høie Magistrat, hvilken da nok vil vide at tage de fornødne Forholdsregler mod saadan Handel. Dette sidste var især ønskeligt, thi den redelige Mand, som lader sig nøje med rimelig Fortjeneste, føler sig krænket ved, at tælles blandt Aagrere og Snydere.
Aalborgs Stifts Adresseavis, 1826-02-18
Aalborg Kirker. Anden Søndag i Fasten prædiker til Høimesse i BudolphiKirke Hs. H. Hr. Dr. Claudi, i Frue Kirke Hr. Adjunct, Aagaard. - Til Aftensang i Budolphi Kirke Hr. Pastor Boesen; i Frue Kirke Hr. Pastor Gad.
Aalborgs Stifts Adresseavis, 1826-02-18
Døbte. Den 5te Febr., Smedemester Hans Windes Datter, Maren Margrethe, Fadd. Mad. Haslund, Jomfrue Qvistorff, Gartner Friis, Bødker Bech, W. Werner og W. Lauritzen. Den 16de, Skrædermester Taftrups Datter, Andrea Birgitte; Fadd. Mad. Borup, Jfr. J. Schou, Vin handler Nørgaard, Blikforarbeider Meyer, Farvermester Schjerven, Guldsmed Krøyer, Tømmermester Boss og Barnets Fader.
Aalborgs Stifts Adresseavis, 1826-02-18
Begravet. Den 6te Febr., Arbeidsmand Hans Nielsens Søn, 10 Aar.
Aalborgs Stifts Adresseavis, 1826-02-18
Ved Tallotteriets 1255de Trækning i Kjøbenhavn udkom: No. 5. 37. 22. 63. 34.
Aalborgs Stifts Adresseavis, 1826-02-18
Bekjendtgjørelser. Det har behaget det alvise Forsyn i forrige Maaned, efter nogle Dages Sygeleie, ved Døden at bortkalde vor yngste kjere Søn, Hans Jvar, i Christiania i Norge, hvor han forhen i nogle Aar havde tjent i Peckels Apothek, og var nu didreist, for at faae Emploi i dette Rige. Et godt Hjerte og endeel nyttige Kundskaber, endog uden for hans Fag, bør ikke frakiendes ham. Condolence frabedes. Aalborg den 17de Februari 1826. J. Brink-Seidelin. R. S. Kiøbye.
Aalborgs Stifts Adresseavis, 1826-02-18
Det paa Hjørnet af Nyegade og Braskensgade beliggende Sted, som beboes af Slagter Lars Sørensen Grindsted, er at faae tilkjøbs eller tilleie, hvorom accorderes med Procurator Juul.
Aalborgs Stifts Adresseavis, 1826-02-18
Søndagen den 26de Februari opføres i det dramatiske Selskab, som Benefice: Eremitten paa Formentera, Skuespil i 2 Acter af Kotzebue. Kong Salomon og Jørgen Hattemager, Vaudeville af Dr. Heiberg. Adgangsbilletter a 48 s. kunne erholdes hos Hr. Capitain og Regimentsqvarteermester v. Bulow, saavel for Selskabets Medlemmer som Andre. Directionen.
Aalborgs Stifts Adresseavis, 1826-02-18
Hos Undertegnede faaes til de meest billigste Priser, af Aarsag, jeg til 1ste Mai ophæver min hidtil førte Handel. Jsenkram, Nürnberger- og Glasvare, store og smaae Timser, diverse Tykkelser Messingplader, og forskjellige Størrelser, Speilglasse, m. m. m. Abel sal. Jørgen Hansens, Gravensgade No. 111.
Aalborgs Stifts Adresseavis, 1826-02-18
Gaarden No. 544 Ltr. B. paa denne Byes Nørregade, der har et rummeligt og beqvemt Beboelseslocale, betydelige Udhuse, samt god Gaardsplads og Hauge, foruden Brøndvand i Gaarden, er underhaanden at faae tilkjøbs paa meget billige Vilkaar, naar de Lysthavende herom behagentlig ville henvende dem til undertegnede Eier. Aalborg den 17de Februari 1826. M. Lipmann.
Aalborgs Stifts Adresseavis, 1826-02-18
Gaarden No. 229 ved Østeraae, med Beboelse og øvrige Handels-Indretninger, er endnu at faae til Leie. Liebhaverne behager at henvende dem til Niels Wigelsen. Aalborg den 18de Februar 1826.
Aalborgs Stifts Adresseavis, 1826-02-18
Nogle Værelser ere til Leie førstkommende Paaske Flyttetid i Hjelmerstald. Addresse-Contoiret anviser Lejligheden. Jeg sælger mit Have- og Blomsterfrøe, Frugttræer, Stikkelsbærriis, m. m., billigere nu, end længere hen, og derfor ønsker jeg snart at faae Ordre af dem, der vil kjøbe og betale. Frøet m. m. er ægte godt. Jngstrup ved Kattesundsport.
Aalborgs Stifts Adresseavis, 1826-02-18
Huset No. 48 paa Sæbyes Algade, har Undertegnede i Commission at sælge. Det er grundmuret, opført i sidste Sommer og indrettet til 4 Værelser, foruden Pigekammer, Spisekammer, Kjökken og Bryggers. - Den fra Huset og til Aaen sig strækkende ei ubetydelige Toft, hvoraf et Stykke har været afbenyttet som Hauge, medfölger, ligesom og fornödne Træer til Hegn om denne. 3 a 400 Rbd. af Kjöbesummen, kan blive staaende, og Tiltrædelsen kan skee saasnart Kjöberen önsker det. Sæbye den 15de Februar 1826. Jensen.
Aalborgs Stifts Adresseavis, 1826-02-18
Licitation. Da de ved Licitationen den 26de Januarii sidstleden, over en Deel Reqvisitter til det Militaire Sygehuus heri Byen. gjorte Bud ei ere blevne approberede, som bliver paa Stadens Raadstue Fredagen den 24de Dennes om Formiddagen Kl. 10 slet, afholdt nye Licitation over bemeldte Reqvisitter, og ere de til Grund for Licitationen forhen fremlagde Conditioner, iblandt andet forandrede derhen, at Leverancen først skal præsteres inden næstkommende April Maaneds Udgang, hvilket herved til Lysthavendes Efterretning bekjendtgjøres. Aalborg den 14de Februarii 1826. Schmidt.
Aalborgs Stifts Adresseavis, 1826-02-18
Auctioner. Efternævnte Kancellieraad og Raadmand Gleerups Stærvboe tilhørende og forhen i disse Tidender beskrevne Eiendomme, nemlig: Gaarden No. 658 i Peder Barkes Gyde og en udenfor Byens Vesterport beliggende Frugt- og Urtehave, bliver, da de derpaa ved 3die Auction, den 7de Dennes i gjorte høieste Bud ere forkastede, opbudne til absolut Salg ved en fjerde Auction, som afholdes paa Aalborg Byetingsstue Onsdagen den 1ste Martii næstkommende, om Formiddagen Kl. 100; hvilket herved bekjendtgjøres. Aalborg, den 17de Februar 1826. Schmidt.